Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az Alkotmánybíróság több esetben értelmezte a jogorvoslathoz való jog alkotmányos alapelv tartalmát. Az Alkotmánybíróság 22/1995. (III. 15.) AB határozatában a jogorvoslat ismérvei között kifejtette, hogy elégséges az egyfokú
Paragraph Index: 238

Az Alkotmánybíróság több esetben értelmezte a jogorvoslathoz való jog alkotmányos alapelv tartalmát. Az Alkotmánybíróság 22/1995. (III. 15.) AB határozatában a jogorvoslat ismérvei között kifejtette, hogy elégséges az egyfokú jogorvoslat. Mindezek alapján a panaszos ezen kérelmét az országgyűlési biztos elutasította. A fenti alkotmányos joggal kapcsolatos visszásság megszüntetése érdekében az országgyűlési biztos felkérte a gazdasági minisztert, intézkedjen annak érdekében, hogy a határozatok megfeleljenek az Áe. előírásainak, az áruk, szolgáltatások és anyagi értéket képviselő jogok kivitelére, illetőleg behozatalára vonatkozó kérelmek engedélyezési szempontjait, feltételeit a jövőben irányelv vagy tájékoztató keretében ne szabályozza, és a 8/1993. (IV. 9.) NGKM rendelet helyett olyan jogi szabályozást alakítson ki, mely a kérelmek elbírálásának feltételeit és szempontjait maradéktalanul tartalmazza, és szabályozza a jogorvoslati rendet is. A miniszter az ajánlásban foglaltakat elfogadva belső ügyviteli utasításban szabályozta az engedélyokmányok formai előírásait, intézkedett annak érdekében, hogy a tájékoztatók csak a technikai tudnivalókat tartalmazzák.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes